OKB: Duhen më shumë para për të luftuar pandeminë
Organizata e Kombeve të Bashkuara tha se nevojiten 10.3 miliardë dollarë për të ndihmuar vendet që janë prekur rëndë nga koronavirusi. 
Kombet e Bashkuara thanë të premten se nevojiten 10.3 miliardë dollarë për të luftuar pasojat shëndetësore dhe ekonomike të COVID-19 në disa nga vendet më të rrezikuara në botë, duke paralajmëruar se mosveprimi tani, mund të kushtojë jetë të panumërta dhe triliona dollarë më vonë. "", u tha gazetarëve shefi i shërbimeve humanitare të OKB-së Mark Lowcock. Në fund të marsit OKB bëri thirrje fillimisht për 2 miliardë dollarë për rreth 40 vende për të përballuar COVID-19. Ndërsa virusi vazhdon të përhapet arganizata bëri kërkesë në muajin maj për 6.7 miliardë dollarë. Deri tani janë siguruar vetëm 1,64 miliardë dollarë. Shuma e kërkuar të premten synon të ndihmojë 250 milionë njerëz në 63 vende, kryesisht në Afrikë, Lindjen e Mesme dhe Amerikën Latine. Nga më shumë se 13.6 milionë raste të COVID-19 në të gjithë botën, rreth një e treta janë në vendet që OKB kërkon të ndihmojë. Mes tyre, Amerika Latine, rajoni më i goditur. 10,3 miliardë dollarët do të ndaheshin mes 10 agjencive të OKB-së përfshirë Organizatën Botërore të Shëndetësisë (OBSH), e cila po udhëheq përgjigjen botërore ndaj COVID-19, disa organizatave të thera joqeveritare si dhe organizatë ndërkombëtare të Kryqit të Kuq dhe Gjysmëhënës së Kuqe. Vendet e pasura janë përgjigjur brenda vendit krizës ekonomike të shkaktuar nga virusi me më shumë se 11 trilionë dollarë paketë stimuluese ose rreth 10 për qind e Prodhimit të Brendshëm Brutor botëror. Pa fonde për të përmirësuar situatën e krijuar nga virusi, OKB paralajmëron se deri në 640 milionë njerëz mund të infektohen, dhe 1.67 milionë mund të vdesin në vendet ku popullata e tyre ndodhet në rrezik të madh.